18 januari 2016 08:03 | Jasper Bakker | 3
Dit artikel is afkomstig van Computable.nl (https://www.computable.nl/artikel/5684856). © Jaarbeurs IT Media. Hierdie week op Carte Blanche - Wêreldwyd
Hierdie week op Carte Blanche
deur Wêreldwyd | Jan 30, 2018 | Kykgenot, Vermaak
Op Carte Blanche hierdie week
Die Carte Blanche-span het die jongste oor al die grootste nuusstories in Suid-Afrika. ShowMax se internasionale intekenare kry elke week toegang tot nuwe episodes, kort op die hakke van die M-Net-uitsending.
Het die batebeslagleggingseenheid al enige goeie resultate opgelewer? Sal die DA sy interne magstryd oorleef? Wat is my regte wanneer dit by telebemarking kom? Carte Blanche bekyk al hierdie vraagstukke en antwoord jou vrae ook. ShowMax-intekenare wat oorsee woon, kan elke Dinsdag na ’n nuwe episode van Carte Blanche op hul skerms uitsien.
Eerste slag van die batebeslagleggingseenheid
Hierdie week het die batebeslagleggingseenheid hul eerste aanslag teen McKinsey, die internasionale konsultasiefirma, en Trillian, ’n maatskappy met Gupta-bande, geloods. Die bevel vries bates van R1,6 miljard, maar volgens die Nasionale Vervolgingsgesag (NVG) is dít slegs die begin. Hulle hoop om nóg R50 miljard terug te kry. Suzanne Daniels, die Eskom-beampte wat eerste was om aan te beveel dat hierdie maatskappye die geld terugbetaal en wat kort hierna afgedank is, staan ’n eksklusiewe onderhoud aan Carte Blanche toe. (Vervaardiger: Joy Summers; Aanbieder: Devi Sankaree Govender; Navorser: Tony Beamish)
Dié twee seuns is net 12 jaar oud, maar deur hul onbaatsugtige pogings om die slagoffers van die Kroonstad-treinongeluk by te staan, het hulle die hele nasie se verbeelding aangegryp. Nadat hulle die voorval sien gebeur het, het twee seuns hulle na die toneel gehaas om gewondes te help en hulle het selfs babas en bejaardes uit die trein getrek. Carte Blanche ontmoet die jong Suid-Afrikaanse helde Evert du Preez en Mokoni Chaka. (Vervaardiger: Mart-Marie Faure; Aanbieder: Macfarlane Moleli.)
DA se toekoms
Terwyl die ANC as regerende party ’n herlewing onder die nuwe leierskap van Cyril Ramaphosa ervaar, broei daar moeilikheid onder die opposisieparty, die Demokratiese Alliansie (DA). Van Kaapstad tot Port Elizabeth en tot Johannesburg kwel ernstige interne magstryde die DA. Kan die opposisieparty die politieke implikasies hiervan in die Wes-Kaap en hul sleutelmetropole in die res van die land oorleef? Carte Blanche ontleed ’n party wat oënskynlik in wanorde verkeer. (Vervaardiger: Liz Fish; Aanbieder: John Webb.)
Klipgooi op hoofweë
Dis ’n dodelike praktyk wat dikwels noodlottige nagevolge het. Gauteng en KwaZulu-Natal se brûe bo-oor snelweë beleef ’n nuwe vlaag klipgooiery wat lewens eis en motoriste beseer. Is dit slegs roekelose poetse of is dit deel van ’n onderduimse plan om beseerde motoriste van waardevolle besittings te beroof? (Vervaardiger: Nicky Troll; Aanbieder: Claire Mawisa.)
Telebemarking: Jou regte
Ons raak almal warm onder die kraag oor daardie knaende telebemarkingsoproepe wat vir ons alles van versekering tot selfoonkontrakte aanbied. Plaaslik is dit groot besigheid, met Suid-Afrika wat onder die topvyf lande wêreldwyd tel wanneer dit by gemorsoproepe kom. Maar is dit wettig om ongevraagde krediet aan te bied of om jou privaat kontakbesonderhede op rekord te hou as jy gevra het dat dit verwyder moet word? Carte Blanche vind uit wat jou regte as verbruiker is. (Vervaardiger: Sophia Phirippides; Aanbieder: Macfarlane Moleli.)
Het jy nog nie ShowMax nie?
Kry nou ShowMax »
Let asseblief daarop dat Carte Blanche slegs beskikbaar is vir internasionale ShowMax-intekenare in Andorra, Australië, Oostenryk, België, Kanada, Denemarke, Finland, Frankryk, Duitsland, Griekeland, Ysland, Indonesië, Ierland, Italië, Liechtenstein, Luxemburg, Malta, Monaco, Nederland, Nieu-Seeland, Noorweë, Portugal, San Marino, Spanje, Swede, Switserland, Verenigde Koninkryk en die Verenigde State van Amerika. Alle titels is nie in alle streke beskikbaar nie. ShowMax bring vir jou die beste Suid-Afrikaanse reekse en flieks, van klassieke titels tot die jongste vrystellings, en volledige versamelings tot kindergunstelinge.